अयोध्या पर मुस्लिम पर्सनल लॉ बोर्ड में बगावत तेज हुई तो बरेलवी मसलक के उलेमा ने तीखी प्रतिक्रिया देते हुए गुस्से का इजहार किया है। अयोध्या मामले को अदालत से बाहर सुलझाने को लेकर मुस्लिम पर्सनल बोर्ड के सदस्य की पैरवी पर बरेलवी उलेमा ने उन्हें नसीहत दी है। उलेमा ने कहा कि अयोध्या में मस्जिद की जमीन दूसरी जगह लेना जायज नहीं है। पर्सनल लॉ बोर्ड का कोई भी सदस्य ऐसी पैरवी करना बंद करे। बरेलवी उलेमा पर्सनल लॉ बोर्ड को भंग करने के पक्ष में आ गए हैं। उन्होंने हैदराबाद में हो रही तीन दिवसीय बैठक को गलत बताया है। अयोध्या मसले पर सुप्रीम कोर्ट के फैसले पर उलेमा ने भरोसा जताया है।